সংশ্লিষ্ট একাধিক সূত্রে জানা গেছে, ভারতের এনএসইর নেতৃত্বাধীন জোটটি যে প্রস্তাব দিয়েছে, সেখানে তারা পাঁচ বছরের জন্য ডিএসইর শেয়ারের মালিকানার অংশীদার হওয়ার আগ্রহ দেখিয়েছে। পাঁচ বছর পর এ শেয়ার বিক্রি করে দেওয়ার শর্ত রয়েছে প্রস্তাবে। দরপ্রস্তাবে অংশ নিয়ে শেয়ার কেনার আগ্রহ দেখালেও এনএসই সে দেশের নিয়ন্ত্রক সংস্থা সিকিউরিটিজ অ্যান্ড এক্সচেঞ্জ বোর্ড অব ইন্ডিয়া (সেবি) এবং কেন্দ্রীয় ব্যাংক রিজার্ভ ব্যাংক অব ইন্ডিয়ার কাছ থেকে এখনো অনুমোদন নেয়নি। শেয়ার কিনে অংশীদার হওয়ার পাশাপাশি ডিএসইর পরিচালনা পর্ষদে দুটি পরিচালকের পদ চেয়েছে তারা।